Këshilli për Ndarjen e Çmimit Shtetëror “Shën Klimenti i Ohrit” shpall

**KONKURS**

**për ndarjen e Çmimit Shtetëror “Shën Klimenti i Ohrit” në vitin 2019**

Me Çmimin Shtetëror “Shën Klimenti i Ohrit” jepet mirënjohja më e lartë për arritjet shumëvjeçare në fushën e edukimit, arsimit, kulturës, artit, shëndetësisë, mbrojtjesdhe avancimit të mjedisit të njeriut dhe në veprimtarinë sociale.

Çmimi Shtetëror u ndahet individëve, grupit të krijuesve, ekipeve, institucioneve, shoqërive tregtare dhe shoqatave të qytetarëve.

​Çmimi Shtetëror me kushtet e caktuara në konkurs mund t’u ndahet edhe shtetasvetë huaj, grupit të krijuesve, ekipeve dhe institucioneve të huajapër arritjen e interesit publik për Republikëne Maqedonisë së Veriut.

​Individi që do të fitojë i ndahet:diploma dhe shuma në para.

​Çdo anëtari të grupit të krijuesve ose ekipit që do të fitojë u ndahet diploma dhe pjesa e barabartë e shumës në para.

​Institucioni, shoqëria tregtare ose shoqata e qytetarëve që do të fitojë u ndahet diploma dhe plaketa.

​Shuma në para e Çmimit Shtetëror “Shën Klimenti i Ohrit”është dhjetë (10) rroga mujore mesatare në Republikën e Maqedonisë së Veriut të paguara në tre muajt e fundit të vitit rrjedhës.

 Çmimi Shtetëror “Shën Klimenti i Ohrit” ndahet, sipas rregullit, çdo vjet.

​Për një vjet mund të ndahen më së shumti deri më pesë (5) çmime.

​Iniciativë për ndarjen e Çmimit Shtetëror “Shën Klimenti i Ohrit”mund të parashtrojnë: institucionet, shoqëritë tregtare, shoqatat e qytetarëve dhe qytetarët.

​Parashtruesit e iniciativës për ndarjen e Çmimit Shtetëror duhet hollësisht ta arsyetojnë iniciativën.Në tekstin duhet të përmbahen edhe: të dhënat e sakta të biografisë, adresa e saktë e vendbanimit (adresa - rruga, numri, vendi, qyteti, shteti), të dhënat për rezultatet e arritura në fushën në të cilën është arritur ai dhe të dhënat e tjera që konsiderohen se do të kontribuojnë në vlerësim.

​ Parashtruesi i iniciativës duhet ta theksojë emrin dhe mbiemrin e plotë, titullin, firmën, adresën dhe telefonin.

​Teksti i iniciativës (i kompletuar) të dërgohet në 20 ekzemplarë, ndërsa punimet (librat, publikimet, etj.)trajtohen si shtojcë dhe duhet të dërgohen në një (1) ekzemplar.

​ Adresa në të cilën duhet të dërgohen iniciativat është:

​Ministria e Kulturës e Republikës së Maqedonisë së Veriut – Këshilli për Ndarjen e Çmimit Shtetëror“Shën Klimenti i Ohrit”,rr. ”Gjuro Gjakoviq” nr. 61 – Shkup,Republika e Maqedonisë së Veriut.

**​Konkursi zgjat nga 1 deri më 30 qershor 2019**.

​Iniciativat e pakompletuara dhe iniciativat dhe propozimet (punimet, librat, publikimet, etj.) të dërguara pas afatit të caktuar për t’i pranuar në konkurs nuk do të shqyrtohen.

 **Këshilli për Ndarjen e Çmimit Shtetëror**

 **“Shën Klimenti i Ohrit”**